Miriam Hlavačková

PhDr. Miriam Hlavačková, PhD. (rod. Mikulová; * 1968, Topoľčany) je slovenská historička a archivárka. Zaoberá sa výskumom stredovekého Uhorského kráľovstva.

Štúdium a pracovné úväzky 
V roku 1992 absolvovala magisterské štúdium v odbore história – archivníctvo na Filozofickej fakulte Univerzity Komenského v Bratislave, keď v júni 1992 obhájia diplomovú prácu pod názvom Paulínsky kláštor v Horných Lefantovciach (13691526). Následne pôsobila do roku 1996 ako odborná pracovníčka v Slovenskom ústave pamiatkovej starostlivosti v Bratislave. Od roku 1996 pracuje v Historickom ústave Slovenskej akadémie vied. V roku 2007 obhájila na Historickom ústave SAV, resp. Katedre slovenských dejín Filozofickej fakulty Univerzity Komenského v Bratislave dizertačnú prácu v odbore „slovenské dejiny“ na tému Kapitula pri Dóme sv. Martina : intelektuálne centrum Bratislavy v 15. storočí, ktorej školiteľom bol prof. Ján Lukačka. V roku 2015 taktiež úspešne obhájila v odbore „história“ rigoróznu prácu pod názvom Juraj zo Schönbergu († 1486) a Bratislava.

Profesijné zameranie a výskum 
Miriam Hlavačková pôsobí na Oddelení stredovekých dejín Historického ústavu SAV v Bratislave, kde sa orientuje predovšetkým na výskum kultúrnych a cirkevných dejín neskorého stredoveku, ako aj mikrohistórii – dejinám každodennosti. Súčasne je externou výskumníčkou Slovenského historického ústavu v Ríme. Pravidelne sa zúčastňuje výskumných pobytov vo vatikánskych archívoch.

Ocenenia 
 Cena SHS, Slovenskej historickej spoločnosti, 2015, za publikáciu Juraj zo Schönbergu. Bratislavský prepošt v službách cisára a kráľa

Výber z publikačnej činnosti 
 Kapitula pri Dóme sv. Martina. Intelektuálne centrum Bratislavy v 15. storočí, Spoločnosť Po Historia, o. z., Bratislava, 2008, ISBN 978-80-970060-2-0
 Juraj zo Schönbergu. Bratislavský prepošt v službách cisára a kráľa, VEDA, vydavateľstvo SAV, Historický ústav SAV, 2015, ISBN 978-80-224-1473-9
 Od symbolu k slovu. Podoby stredovekej komunikácie, Veda. Vydavateľstvo Slovenskej akadémie vied, 2016, ISBN 978-80-224-1537-8, (editorka)
 Pútnik. Kráľ Mikuláš Ujlaki a jeho cesta do Ríma : sonda do života stredovekých pútnikov, Vydavateľstvo Rak, 2022, ISBN 978-80-85501-89-6

Výber z projektovej činnosti 
 Ars moriendi. Fenomén smrti v stredovekom Uhorsku, APVV grant, 1.7.2020 – 30.6.2024, zodpovedná riešiteľka
 Štúdie k životospráve stredovekého človeka. Alkoholické nápoje ako kultúrno -historický fenomén, VEGA grant, 1.7.2022 – 30.6.2026, spoluriešiteľka
 Stredoveké hrady na Slovensku. Život, kultúra spoločnosť, APVV grant, 1.10.2013 – 30.9.2017, spoluriešiteľka
 Komunikácia a spôsoby šírenia informácií v stredoveku, VEGA grant, 1.1. 2014 – 31.12.2016, zodpovedná riešiteľka
 Človek a svet zvierat v stredoveku, VEGA grant, 1.1.2011 – 31.12. 2013, spoluriešiteľka

Referencie

Externé odkazy 
 Miriam Hlavačková na webe Historického ústavu SAV
 Zoznam diel Miriam Hlavačkovej v súbornom katalógu Slovenskej národnej knižnice
 Zoznam diel Miriam Hlavačkovej v katalógu SAV

Osobnosti z Topoľčian
Slovenskí historici
Slovenskí archivári
Slovenskí publicisti
Pracovníci Slovenskej akadémie vied
Absolventi Filozofickej fakulty Univerzity Komenského v Bratislave